Balinis asiūklis
Balinis asiūklis (Equisetum fluviatile, sin. Equisetum limosum) – asiūklūnų (Equisetophyta) skyriaus augalas, priklausantis asiūklių genčiai (Equisetum). Daugiametis augalas, priklausomai nuo aplinkos sąlygų gali būti geofitas arba hidrofitas. Auga stovinčių vandenų (upių, ežerų, balų, griovių) pakraščiuose, pakrantėse. Vandeniui nusekus, dažnai atsiduria sausumoje. Mėgsta smėlingą, molingą, gausų organinių medžiagų dirvožemį, jis gali būti rūgštinės, bazinės ir neutralios terpės.